text: 330 flere skattemedarbejdere 
  13 juni 2017 kl. 11.17
  Den nye organisering af skattevæsenet betyder, at der på sigt bliver  330 flere skattemedarbejdere i Syd- og Sønderjylland end planen var indtil tirsdag.. 
  Tirsdagens bebudede opdeling af Skat betyder, der kommer mange flere medarbejdere til Skat i Syd- og Sønderjylland. Samtidig reddes Haderslev Skattecenter, der fremover vil få 170 ansatte.
  I alt bliver på sigt der 340 flere skattemedarbejdere i Syd- og Sønderjylland end planen var indtil idag.
  Horsens øger med 20 medarbejdere og vil gå fra 220 medarbejdere til 240. Ribe øger medarbejderkapaciteten med hele 60 medarbejdere og går fra 230 ansatte til 290.
  Flest nye skattemedarbejdere kan de se frem til i Tønder. Her går de med regeringens nye plan fra 160 ansatte til 240 ansatte. Det betyder 80 nye arbejdspladser.
  På landsplan placeres der 1500 skatte-arbejdspladser uden for København.
  Regeringen nedlægger Skat fra næste år, og erstatter med syv nye styrelser med hver sit specialområde. Det sker fra 1. juli 2018.
  Der oprettes to nye styrelser i København og fem nye styrelser uden for hovedstaden. Det bliver i Aalborg, Herning, Aarhus, Middelfart og Roskilde.
  
  